Bya Paddy Bukenya
OMUWALA eyeekomezzaawo ewa mukamaawe gwe yabbako emitwalo 50 nti, zimumazeeko emirembe yejjusizza ekyamuleese abatamiivu ababadde mu bbaala ya mukamaawe Gorret Nakacwa bwe bamuguddeko ne batandika okumuvulunga mu ttaka n’okumwambula engoye.
Bino bibadde mu kabuga k’e Kammengo mu disitulikiti y’e Mpigi, Nassozi bw’alumirizza nti ssente ze yatwala okuva ku Nakacwa zimumazeeko emirembe kubanga buli lw’assa omutwe wansi nga zimugamba azizze gye yaziggya.
Wabula yabadde talina wadde ekikumi nga yazirya dda. Ssentebe w’ekyalo Francis Mijwala y’awonyezza Nassozi ne bagende ku poliisi y’e Kammengo ne bamukozesa akakalu azisasule mpolampola okutuusa bw’alizimalayo.
sot_Latn lug_Latn lug_Latn lug_Latn